**USMENO PROVJERAVANJE**: Usmeno provjeravanje i vrednovanje učenikova znanja može se provoditi na svakom nastavnom satu, bez najave. Nakon usmene provjere, na nastavnome satu ocjena se odmah upisuje u odgovarajuću rubriku u imeniku.

**PISANO PROVJERAVANJE**: Učenici u toku školske godine pišu 5 do 6 ispita znanja, po potrebi uvodni ispit i završni godišnji ispit znanja. Ocjena iz uvodnog i godišnjeg ispita se ne upisuje u rubriku, nego s bodovima i postotkom riješenosti u rubriku bilježaka. Raspored pisanja ispita znanja javno je objavljen u vremeniku, a piše se nakon sistematizacije i uvježbavanja svake cjeline. Ocjena iz ispita znanja se upisuje u rubriku pismeno.U bilješke se upisuje redni broj ispita znanja, brodovi.. Negativna ocjena iz ispita znanja mora se ispraviti, dogovorom učenika i učitelja.

**OCJENJIVANJE DOMAĆIH ZADAĆA**: Važne komponente u ocjenjivanju su redovitost i samostalnost u pisanju domaćih zadaća. Također se može pregledati zadaća uz usmeno ispitivanje učenika pred pločom. Zadaća se pregledava i daje ocjena u bilježnicu iza svake zadaće. Pred kraj polugodišta i pred kraj školske godine se u imenik unese prosječna ocjena iz zadaće.

**OCJENJIVANJE ODNOSA PREMA RADU UČENIKA**: Odnos prema radu učenika ocjenjuje se s više različitih gledišta. To mogu biti: zalaganje učenika na satu, sudjelovanje u izradi školskog panoa, sudjelovanje u izradi grupnih zadataka, donošenje/nedonošenje pribora i bilježnice, urednost bilježnice. Odnos oprema radu se prati tijekom cijele godine. Pri zaključivanju ocjena i ova sastavnica igra ulogu. Naime, njena težina je ista kao ona od pismenog i usmenog ispitivanja, i daje svoj značaj pri zaključivanju ocjene.

**KONAČNO ZAKLJUČIVANJE OCJENE**: Zaključna ocjena ne mora proizlaziti iz aritmetičke sredine upisanih ocjena po svim sastavnicama. Za nastavnika, pri zaključivanju ocjene, najveću važnost imaju ocjene usmenog i pismenog provjeravanja dok ocjene iz domaće zadaće i odnosa prema radu imaju veliku važnost.